Oslo Styrkeløftklubb

Oslo Styrkeløftklubb (OSK) er en styrkeløftklubb i Oslo.
Klubben ble stiftet 15. oktober 1977, under navnet Oslo Power Club. Flesteparten av løfterne som var med fra starten av kom fra Groven Atletklubb, som i og med opprettelsen av Oslo Power Club ble oppløst. Blant disse var fremtredende løftere som Jan Kalleberg, Kjell Skybak, Pål Eriksen og Sverre Nyhus. Dessuten meldte også tidligere formann i Norges Styrkeløftforbund Lennart Josefson overgang fra Drammen SI. Konkurrerende klubber i Oslo-området på denne tiden var Oslo Atletklubb, Oslo Vektløfterklubb og Oslostudentenes Idrettslag (OSI). Rundt årsskiftet 1980-1981 endret Oslo Power Club navn til Oslo Styrkeløftklubb - et navn klubben har beholdt siden.
Oslo Styrkeløftklubbs løftere har vunnet en rekke medaljer opp gjennom årene, både nasjonalt og internasjonalt. Nasjonalt har klubbens løftere per 2016 vunnet til sammen 57 NM-gull på seniornivå, fordelt på 34 på herresiden og 23 på kvinnesiden. Norgesmestere på herresiden er Lennart Josefson (1978), Sverre Nyhus (1978), Kjell Skybak (1979, 1980 og 1982), Jan Kalleberg (1979 og 1980), Sturla Moe (1987), Knut Åsvang (1988), Thomas Myrvold Hanssen (1999, 2003 og 2004), Bjørn Astad (2000, 2001, 2003 og 2009), Henrik T. Aasvestad (2005), Tollef Taksdal (2005 og 2010), Asbjørn Randen (2005, 2006, 2007, 2008 og 2009), Tom Jonas Billit (2006), Are Knutzen (2011), Jørgen Andreas Hansen (2012, 2013, 2014 og 2015), Kjell Egil Bakkelund (2013 og 2014), Bo André Bergan (2015) og Joachim Lindseth (2016). Norgesmestere på kvinnesiden er Audhild Hansen (1982, 1983, 1984, 1987, 1988, 1989, 1990 og 1994), Nina Sarre (1986 og 1987), Eva Engskar (1998 og 2001), Bente Arntsen (2003, 2004, 2005 og 2007), Hilde Eriksen (2004), Renate Loraas (2007, 2008, 2009 og 2010), Karen Hesthammer (2014) og Erle Engmark (2014).
Klubbens løftere har dessuten mottatt til sammen ti kongepokaler og forbundspokaler, som deles ut til den beste løfteren under NM i styrkeløft uavhengig av vektklasse. På herresiden har Asbjørn Randen mottatt fire kongepokaler (2006, 2007, 2008 og 2009), mens Kjell Egil Bakkelund mottok én (2013) da han var medlem av klubben. På kvinnesiden har Audhild Hansen mottatt forbundets pokal tre ganger (1982, 1983 og 1990) og kongepokalen to ganger (1988 og 1989).
Internasjonalt har Oslo Styrkeløftklubb hatt én verdensmester i styrkeløft på herresiden, Kjell Egil Bakkelund (2013), samt to europamestere, Kjell Egil Bakkelund (2013 og 2014) og Asbjørn Randen (2007). Randen har i tillegg vunnet ett EM-sølv (2008) og en VM-bronse (2006). Dessuten har Martin Borgland Rønning og Jan Kalleberg vunnet henholdsvis EM-sølv (2013) og EM-bronse (1980).


== Klubbrekorder ==


=== Herrer, nye vektklasser (f.o.m. 2011) ===


=== Herrer, gamle vektklasser (f.o.m. 1974 - t.o.m. 2010) ===


== Medaljeoversikter ==


=== NM i styrkeløft, herrer (per 1. juli 2016) ===


=== NM i styrkeløft, kvinner (per 1. juli 2016) ===


=== Verdens- og europamesterskap i styrkeløft, herrer (per 1. juli 2016) ===


=== Ungdoms- og junior-NM i styrkeløft, herrer (perioden 1990-2015) ===


=== Ungdoms- og junior-NM i styrkeløft, kvinner (perioden 2006-2015) ===


=== Veteran-NM i styrkeløft, herrer (perioden 2006-2015) ===


=== Veteran-NM i styrkeløft, kvinner (perioden 2006-2015) ===


== Referanser ==